Συντεταγμένες: 40°18′20.99″N 24°9′37.01″E﻿ / ﻿40.3058306°N 24.1602806°E﻿ / 40.3058306; 24.1602806

Η **Ιερά Πατριαρχική και Σταυροπηγιακή Μονή Ζωγράφου** (βουλγαρικά: Зографски манастир) είναι μία εκ των είκοσι μονών του Αγίου Όρους και κατατάσσεται ένατη (9η) στην ιεραρχική τάξη των Αγιορείτικων Μονών. 

Καθηγούμενος της Ιεράς Μονής είναι ο Αρχιμανδρίτης Αμβρόσιος Ζωγραφίτης.

Τοποθεσία
---------

Μονοπάτι προς Μονή Ζωγράφου 
Η Μονή Ζωγράφου είναι βουλγαρική και βρίσκεται στη βόρεια πλευρά και περί το μέσον κατά πλάτος της Αθωνικής χερσονήσου. Βρίσκεται σε μια κοιλάδα και περιβάλλεται από πυκνό δάσος. Συνδέεται με τη Μονή Κωνσταμονίτου με κατάφυτο δασικό μονοπάτι το οποίο έχει καθαριστεί και σημανθεί πρόσφατα. Η πεζοπορία διαρκεί περίπου 1,5 ώρα. Μπορεί επίσης να φτάσει κανείς στη Μονή ξεκινώντας από τον ενδιαφέροντα αρσανά όπου κάνει στάση το πλοίο από την Ουρανούπολη. Στον αρσανά δεσπόζει ένας επιβλητικός πύργος ενώ υπάρχουν και ένας ερειπωμένος μύλος. Η ανάβαση διαρκεί περίπου 1 ώρα.

Ιστορία
-------

Αν και στο πρώτο τυπικό του Αυτοκράτορα Τσιμισκή (972) ένας από τους τότε προεστώτες του Αγίου Όρους υπογράφει ως ΄΄Γεώργιος ο ζωγράφος΄΄(Sic), που μάλλον φέρεται ως δηλωτικό της εκεί ιδιότητάς του, σύμφωνα με την παράδοση, ιδρυτές του θεωρούνται τρεις αδελφοί κατά σάρκα μοναχοί, οι: Μωυσής, Ααρών και Ιωάννης. Τον 13ο αι. κατοικήθηκε από Βουλγάρους μοναχούς. Την ίδια εποχή ενισχύθηκε από τους Βουλγάρους ηγεμόνες Ιωάννη Καλιμάν (1192), Ιβάν Ασέν Β΄ (1218-1241) καθώς και από τον Αυτοκράτορα Μιχαήλ H΄ Παλαιολόγο, οι οποίοι και αναδείχθηκαν μεγάλοι ευεργέτες της Μονής. Στις αρχές του 14ου αι. κάηκε από τους Καταλανούς και ανακαινίστηκε αργότερα από τον αυτοκράτορα Ανδρόνικο τον Παλαιολόγο και τους ηγεμόνες Σερβίας και Μολδοβλαχίας. Το καθολικό του μοναστηριού ξαναχτίστηκε και αγιογραφήθηκε στις αρχές του 19ου αι. Στο μοναστήρι υπάρχουν 14 παρεκκλήσια. Στη βιβλιοθήκη φυλάσσονται χειρόγραφοι κώδικες, 162 στα ελληνικά, 388 στα σλαβικά καθώς και 16.000 τόμοι βιβλίων στις δύο γλώσσες.

Μοναστική δύναμη
----------------

Η Μοναστική δύναμη της Μονής, σύνολο μοναχών, εξαρτηματικών και δοκίμων, κυμαίνεται σήμερα στους 45μοναχούς (φθινόπωρο 2020).

Άξια ενδιαφέροντος
------------------

Το καθολικό της Μονής Ζωγράφου
Στη Μονή αυτή αξίζει να δουν οι επισκέπτες το καθολικό με την αχειροποίητη εικόνα του Αγίου Γεωργίου, το μνημείο των 26 ζωγράφων μαρτύρων στην αυλή της Μονής καθώς και τη βιβλιοθήκη με τους περγαμηνούς κώδικες 12ου - 13ου αιώνα

Παραπομπές
----------

1. ↑  Kύριλλος Παυλικιάνωφ, «Οι Σλάβοι στην Αθωνική Μονή Ζωγράφου»,σελ. 1

Βιβλιογραφία
------------

* Κύριλλος Πλαυκιάνωφ, «Οι Σλάβοι στην Αθωνική μονή του Ζωγράφου», Σύμμεικτα, τομ.12 (1998), σελ.109-140

Εξωτερικοί σύνδεσμοι
--------------------

* Ιερά Μονή Ζωγράφου (Βουλγαρικά)
* Φωτογραφίες από τη Μονή

|  |  |  |  |  |
| --- | --- | --- | --- | --- |
| 

| π • σ • ε
Ορθόδοξος Σταυρός Μονές του Αγίου Όρους (ανά ιεραρχία) |
| --- |
|  |
| 
* Μεγίστης Λαύρας
* Βατοπεδίου
* Ιβήρων
* Χιλανδαρίου
* Διονυσίου
* Κουτλουμουσίου
* Παντοκράτορος
* Ξηροποτάμου
* Ζωγράφου
* Δοχειαρίου
* Καρακάλλου
* Φιλοθέου
* Σίμωνος Πέτρας
* Αγίου Παύλου
* Σταυρονικήτα
* Ξενοφώντος
* Γρηγορίου
* Εσφιγμένου
* Αγίου Παντελεήμονος
* Κωνσταμονίτου
 | Χάρτης όπου εμφανίζονται οι μονές επί του Αγίου Όρους. |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146051528
* **ΕΒΕ**: 180170
* LCCN: n82075257
* ISNI: 0000 0000 9855 1214
* GND: 1218172-9
* SUDOC: 033294194
* BNF: cb12417462p (data)
* NKC: kn20030709002

 |

 |